Úradný vestník L 113 , 20/04/2004 S. 0045 - 0047



Rozhodnutie Komisie z 13. apríla 2004, ktorým sa mení a dopĺňa rozhodnutie 97/296/ES o zostavení zoznamu tretích štátov, z ktorých je povolený dovoz produktov rybolovu na ľudskú spotrebu, v súvislosti s Rumunskom a Zimbabwe [oznámené pod číslom dokumentu C(2004) 1304] (Text s významom pre EHP) (2004/359/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 95/408/ES z 22. júna 1995 o podmienkach pre vypracovanie, na dočasné obdobie, predbežných zoznamov podnikov tretích krajín, z ktorých sú členské štáty oprávnené dovážať niektoré výrobky živočíšneho pôvodu, rybie produkty, alebo živé lastúrniky [1], a najmä na jeho článok 2 ods. 2, keďže: (1) Rozhodnutie Komisie 97/296/ES z 22. apríla 1997 o zostavení zoznamu tretích štátov, z ktorých je povolený dovoz produktov rybolovu na ľudskú spotrebu [2], určuje krajiny a územia, z ktorých je povolený dovoz produktov rybolovu na ľudskú spotrebu. Časť I prílohy k tomuto rozhodnutiu určuje krajiny a územia, ktoré sú predmetom osobitného rozhodnutia, prijatého podľa smernice Rady 91/493/EHS z 22. júla 1991 ustanovujúcej zdravotné podmienky pre výrobu a umiestňovanie rybacích výrobkov na trh [3], a časť II tejto prílohy určuje krajiny a územia, ktoré spĺňajú podmienky stanovené v článku 2 ods. 2 rozhodnutia 95/408/ES. (2) Rozhodnutia Komisie 2004/361/ES [4] a 2004/360/ES [5] stanovujú osobitné podmienky dovozu pre produkty rybolovu pochádzajúce z Rumunska a Zimbabwe. Tieto krajiny by preto mali byť zahrnuté do zoznamu v časti I prílohy k rozhodnutiu 97/296/ES. V záujme zjednodušenia by mali byť dotknuté zoznamy úplne nahradené. (3) Rozhodnutie 97/296/ES by sa malo primerane zmeniť a doplniť. (4) Toto rozhodnutie by sa malo uplatňovať od toho istého dňa ako rozhodnutia 2004/361/ES a 2004/360/ES, pokiaľ ide o dovoz produktov rybolovu z Rumunska a Zimbabwe. (5) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha k rozhodnutiu 97/296/ES sa nahrádza textom v prílohe k tomuto rozhodnutiu. Článok 2 Toto rozhodnutie sa uplatňuje od 4. júna 2004. Článok 3 Toto rozhodnutie je adresované členským štátom. V Bruseli 13. apríla 2004 Za Komisiu David Byrne člen Komisie [1] Ú. v. ES L 243, 11.10.1995, s. 17. Rozhodnutie naposledy zmenené a doplnené nariadením (ES) č. 806/2003 (Ú. v. EÚ L 122, 16.5.2003, s. 1). [2] Ú. v. ES L 122, 14.5.1997, s. 21. Rozhodnutie naposledy zmenené a doplnené rozhodnutím 2004/36/ES (Ú. v. EÚ L 8, 14.1.2004, s. 8). [3] Ú. v. ES L 268, 24.9.1991, s. 15. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1). [4] Ú. v. ES L 113, 20.4.2004, s. 54. [5] Ú. v. ES L 113, 20.4.2004, s. 48. -------------------------------------------------- PRÍLOHA " PRÍLOHA ZOZNAM KRAJÍN A ÚZEMÍ, Z KTORÝCH JE POVOLENÝ DOVOZ PRODUKTOV RYBOLOVU V AKEJKOĽVEK PODOBE URČENÝCH PRE ĽUDSKÚ SPOTREBU I. Krajiny a územia, ktoré sú predmetom osobitného rozhodnutia podľa smernice Rady 91/493/EHS AE — Spojené arabské emiráty AL — Albánsko AN — Holandské Antily AR — Argentína AU — Austrália BD — Bangladéš BG — Bulharsko BR — Brazília BZ — Belize CA — Kanada CH — Švajčiarsko CI — Pobrežie slonoviny CL — Čile CO — Kolumbia CR — Kostarika CS — Srbsko a Čierna Hora [1] CU — Kuba CV — Kapverdy CZ — Česká republika EC — Ekvádor EE — Estónsko EG — Egypt FK — Falklandské ostrovy GA — Gabun GH — Ghana GL — Grónsko GM — Gambia GN — Guinejská republika GT — Guatemala GY — Guyana HN — Honduras HR — Chorvátsko ID — Indonézia IN — India IR — Irán JM — Jamajka JP — Japonsko KE — Keňa KN — Čína KR — Južná Kórea KZ — Kazachstan LK — Srí Lanka LT — Litva LV — Lotyšsko MA — Maroko MG — Madagaskar MR — Mauretánia MU — Maurícius MV — Maledivy MX — Mexiko MY — Malajzia MZ — Mozambik NA — Namíbia NC — Nová Kaledónia NG — Nigéria NI — Nikaragua NZ — Nový Zéland OM — Omán PA — Panama PE — Peru PG — Papua-Nová Guinea PH — Filipíny PF — Francúzska Polynézia PM — Saint Pierre a Miquelon PK — Pakistan PL — Poľsko RO — Rumunsko RU — Rusko SC — Seychely SG — Singapur SI — Slovinsko SK — Slovensko SN — Senegal SR — Surinam TH — Thajsko TN — Tunisko TR — Turecko TW — Tajwan TZ — Tanzánia UG — Uganda UY — Uruguay VE — Venezuela VN — Vietnam YE — Jemen YT — Mayotte ZA — Južná Afrika ZW — Zimbabwe II. Krajiny a územia, ktoré spĺňajú podmienky článku 2 ods. 2 rozhodnutia Rady 95/408/ES AM — Arménsko [2] AO — Angola AG — Antigua a Barbuda [3] AZ — Azerbajdžan [4] BJ — Benin BS — Bahamy BY — Bielorusko CG — Konžská republika [5] CM — Kamerun CY — Cyprus DZ — Alžírsko ER — Eritrea FJ — Fidži GD — Grenada HK — Hongkong HU — Maďarsko [6] IL — Izrael MM — Myanmar MT — Malta SB — Šalamúnove ostrovy SH — Svätá Helena SV — Salvador TG — Togo US — Spojené štáty americké " [1] S výnimkou Kosova, ako je stanovené v rezolúcii Bezpečnostnej rady Spojených národov 1244 z 10.júna 1999. [2] Povolené len pre dovoz živých rakov (Astacus leptodactylus) určených na priamu ľudskú spotrebu. [3] Povolené len pre dovoz čerstvých rýb. [4] Povolené len pre dovoz kaviáru. [5] Povolené len pre dovoz živých zvierat určených na priamu ľudskú spotrebu. [6] Povolené len pre dovoz produktov rybolovu odlovených, zmrazených a zabalených do vonkajšieho obalu na mori.“ --------------------------------------------------